MAMBO YA UZUSHI YA MWEZI WA RAJAB. 


Imeandikwa na Shekh: Muhammad Bin Swaleh Al Utheimin. 
Imetafsiriwa na : Abu AbdurRahmaan Alhadhramy. 


Imepitiwa na: Yunus Kanuni Ngenda. 


Amesema mwanachuoni Muhammad Bin Swaleh AlUtheimin 
(Allaah A mrahamu): 


"KILA HADITHI iliyopokewa kueleza fadhila za Swala au 
Swaum katika mwezi wa Rajab ni dhaifu sana!! 


Bali baadhi ya wanavyuoni wamesema ni maudhui haswa yaan 
zimetungwa na kusingiziwa uongo Mtume (SwallaAllaahu aleihi 
wa sallam), kwahiyo haifai kwa mtu kutegemea hadithi hizo. 


Haifai kwa yeyote kutegemea hadithi hizo, akahusisha Rajab kwa 
swaum au swala, kwasababu kufanya hivyo ni uzushi, na Mtume 
swalla LLahu aleihi wa sallam amesema: 


"Kila bid'a ni upotofu na kila upotofu makazi yake motoni"! 


Ama Hadithi eti Mtume (Swalla Allaahu 'aleihi wa sallam) 
alikuwa akisema inapoingia Rajab: "Allahumma Baarik Lanaa Fii 
Rajab wa Shaabaan wa ballighnaa Ramadhan..". 

Lakini hadithi hii ndugu zangu nisikilizeni ninayo yasema, ni 
dhaifu bali ni munkar, haiswihi kutoka kwa Mtume (Swalla 
Allaahu 'aleihi wa sallam..) 


Kwasababu hiyo, haitakikani kwa Muislamu aombe Dua hii 
kwasababu haikuswihi kutoka kwa Mtume (Swalla Allaahu 'aleihi 
wa sallam..) 


Mimi nitawaambia kuwabainishia haki, kuwa mwezi wa Rajab 
hauna Swala maalum inayohusu mwezi huu, sio katika usiku wa 
Ijumaa ya kwanza wala hamna Swaum inayohusu mwanzo wa 
mwezi wala siku yoyote ile... 


Wala haijuzu kwa mtu yeyote kuhusisha wakati maalum au sehem 
maalum kwa ajili ya ibada, wakati Allaah na Mtume wake 
hawajaamrisha hilo... 


Sababu sisi tumeamrishwa kumuabudu Allaah kulingana na sheria 
yake wala sio matamanio yetu wala hisia zetu.. 


Uwajibu juu yetu ni kusema: Tumesikia na kutwii, Tufanye 
alichoamrisha Allaah na kujiepusha na alichokikataza Allaah, wala 
sio kujiwekea sheria kwa binafsi yetu na ibada ambazo Allaah 
hakuziamrisha wala Mtume wake (s.a.w)... 


Enyi Waislamu! Hakika katika yale yaliyokuja katika kitabu cha 
Allaah, na yale yaliyothibiti kutoka kwa Mtume (Swalla Allaah 
'aleihi wa sallam), katika 'amali njema yanatosheleza kutokana na 
hadithi dhaifu ama feki za uongo, na lau kama binadamu 
atamuabudu Allaah kwa yale yaliyothibiti peke yake, Yatosheleza 
kuwa amemuabudu Allaah kwa elimu, akitarajia malipo kutoka 
kwa Allaah na kuiogopa adhabu Yake"... 


TNB: Nasema: "Elewa kuwa kila hadithi iliyokuja kutaja fadhila 
za Rajab... basi haikuthibiti kama walivyoeleza maulamaa... 
chunga muislam usije ukaangukia katika uzushi". 


Chanzo: 
http://www .ibnothaimeen.com/all/khotab/article 468.shtml 
http://3bbr.com/bb/rgb/rgbm.mp3. 


